Lecelles

Lecelles es e gemêente in Vrankryk in't Noorderdepartement. 't Ligt hil o de ôostzuudkantn van Frans-Vloandern, mêer bepoald in't nôordwestn van't arroundissement Valencyn, by 't schee'n mè 't arroundissement Dowoai. 't Ligt ôok an de Schreeve, teegn de provinsje Enegouwn. Lecelles grenst an de Woalsche gemêente Brunehaut (mêer bepoald de dêelgemêentn Rongy en Bléharies) en an de Fransche gemêentn Maulde, Thun-Saint-Amand, Nivelle, Sint-Amands an de Skarpe, Rosult, Saméon en Rumegies.

Tweis deur Lecelles strôomt et rivierke d'Elnon van't nôord'n noa 't zuud'n. E bitje bezuud'n 't groundgebied van de gemêente moundt et by Sint-Amands uut in de Décours, e zy-rivierke van de Skarpe. 

In tydde stound er juuste o de zuudkantn van 't center e stoasje an d'yzerboane die liep van Sint-Amands an de Skarpe tout an de Schreeve by Maulde, en die ezo vodder liep  richtienge Dôornik. Ip 22 ogustus 1950 wierd 't verkêer vo mienschn stopgezet, en sedert 2015 ryd'n der ôok gin goeder'ntrings mêer en wierd de lynne ipgebrookn. In Lecelles woster in tydde ôok e stopplekke vo trams an de lynne van Sint-Amands an de Skarpe oover Mouchin richtienge Rysel, die in 't joar 1932 wierd stopgezet en ipgebrookn.

Lecelles es êen van de gemêentn die liggn in't Regionoal Nateurpark in't bekkn van de Skarpe en de Schelde (Parc naturel régional Scarpe-Escaut), zynde 't gebied round Sint-Amands an de Skarpe die beschermd es deur zyn uutgebreyde biodiversityt.

 Beziensweirdigeedn 
 De Sent-Deniskerke uut d'achttiende êeuwe


Categorie:Gemêente in het Noorderdepartement
Categorie:Plekke in Frans-Vloandern